ປ. ໂອບາມາ​ ກ່າວວ່າ ອຸດສາຫະກຳລົດ ຂອງ ສຫລ ຟື້ນໂຕ ຄືນແລ້ວ
ປະທານາທິບໍດີສະຫະລັດ ທ່ານບາຣັກ ໂອບາມາ​ ກ່າວວ່າ​ ອຸດສາຫະກຳລົດໂອໂຕ ຂອງສະຫະລັດອາເມຣິກາ ຟື້ນໂຕຄືນແລ້ວ.
ໃນຄຳປາໄສປະຈຳສັບປະດາໃນວັນເສົາມື້ນີ້ ປະທານາທິບໍດີສະ ຫະລັດ ທ່ານ ບາຣັກ ໂອບາມາ ໄດ້ໃຫ້ຂໍ້ສັງເກດ ກ່ຽວກັບ ຄວາມ ກ້າວໜ້າ ທີ່ບໍ່ໜ້າເຊື່ອທີ່ມີຂຶ້ນ ຢູ່ໃນອຸດສາຫະກຳລົດຂອງສະຫະ ລັດ ທ່ານກ່າວວ່າ ເມື່ອ 7 ປີກ່ອນ ອຸດສາຫະກຳລົດແມ່ນພວມຈະພັງ ທະລາຍລົງ ໂດຍມີການປິດໂຮງງານຕ່າງໆ ແລະ ພວກຄົນງານຫຼາຍຮ້ອຍພັນຄົນຖືກປົດ ອອກຈາກໜ້າທີ່ ປະທານາທິບໍດີີ ໄດ້ທຳການຕັດສິນໃຈດັ່ງກ່າວໃນຂະນະທີ່ທ່ານຫາກໍເຂົ້າຮັບຕຳແໜ່ງໄດ້ສອງສາມເດືອນ ໂດຍວາງເດີມພັນ ກ່ຽວກັບພວກຄົນງານແລະອຸດສາຫະກຳການຜະລິດ ຂອງອາເມຣິກັນ ຈັດຕັ້ງຍຸດທະສາດ ເພື່ອນຳເອົາອຸດສາຫະກຳລົດໂອໂຕກັບຄືນມາ ນັບ ຕັ້ງແຕ່ນັ້ນມາອັດຕາຄົນຫວ່າງງານໃນນະຄອນ Detroit ໄດ້ຫຼຸດລົງຫຼາຍກວ່າເຄິ່ງນຶ່ງແລະ ພວກຄົນງານເຮັດລົດ ມີວຽກການໃໝ່ເພີ້ມຂຶ້ນຫລາຍກວ່າ 640,000 ວຽກ ໃນວັນທີ 20 ມັງກອນນີ້ ປະທານາທິບໍດີໂອບາມາຈະໄປຢ້ຽມຊົມການວາງສະແດງລົດທີ່ນະຄອນ Detroit ເພື່ອເບິ່ງຄວາມກ້າວໜ້າດ້ວຍຕົວທ່ານເອງ ຍ້ອນເລື້ອງລາວຂອງອຸດ ສາຫະກຳລົດເປັນການທົດສອບທີ່ສະແດງໃຫ້ເຫັນວ່າ ຊາວອາເມຣິກັນໄດ້ປະສົບຄວາມ ສຳເລັດໃນຮອບ 7 ປີທີ່ຜ່ານມາແລະທັງໝົດນັ້ນຄືສິ່ງທີ່ຊາວອາເມຣິກັນສາມາດເຮັດໄດ້